चीनमा हुने भनिएको एसियाली खेलकुद अनिश्चितकालका लागि स्थगित
चीनको हाङ्चौमा हुने भनिएको एसियाली खेलकुद अनिश्चितकालका लागि स्थगित भएको । आउँदो सेप्टेम्बर १० देखि २५ तारिखसम्मका लागि तय भएको १९औं एसियाली खेलकुद अर्को सूचना जारी नभएसम्मका लागि स्थगित भएको एसियाली ओलम्पिक परिषद्ले जनाएको छ ।
काठमाडौँ — चीनको हाङ्चौमा हुने भनिएको एसियाली खेलकुद अनिश्चितकालका लागि स्थगित भएको । आउँदो सेप्टेम्बर १० देखि २५ तारिखसम्मका लागि तय भएको १९औं एसियाली खेलकुद अर्को सूचना जारी नभएसम्मका लागि स्थगित भएको एसियाली ओलम्पिक परिषद्ले जनाएको छ ।एसियाकै सबैभन्दा ठूलो खेल प्रतियोगिता स्थगितको स्पष्ट कारण आयोजकले खुलाएको छैन । तर चीनमा बढ्दो कोरोना संक्रमणका कारण प्रतियोगिता स्थगित गरिएको अन्तर्राष्ट्रिय सञ्चारमाध्यमले जनाएको छ ।हाङ्चौ पछिल्लो समय कोरोना महामारीसँग जुधिरहेको मुलुककै ठूलो सहर सांघाईनजिक नै पर्छ । ‘जिरो कोभिड’ को नीति अपनाएको चीनले सांघाईमा लामो समयदेखि लकडाउन गरेको छ । १ करोड २० लाख जनसंख्या रहेको हाङ्चौका ५६ स्थानमा प्रतियोगिता आयोजना हुने आयोजकले जनाएको छ ।प्रतियोगिताको नयाँ मिति छिट्टै तय गरिने आयोजकले जनाएको छ । ठूलो संख्यामा जमघट हुने भएकाले आयोजकले कोरोना संक्रमण बढ्न सक्ने सम्भावनालाई मध्यनजर गर्दै प्रतियोगिता स्थगित गरिएको बताएको छ । 